**DJEČJI VRTIĆ “SUNCE” DVOR**

**Kralja Tomislava 23a**

**44440 D V O R**

KLASA: 601-02/24-01/03

URBROJ:2176-111-24-14

Dvor, 11. studenog 2024.

Na temelju članka 26. Zakona o predškolskom odgoju i obrazovanju (“Narodne novine”, broj 10/97, 107/07, 94/13, 98/19, 57/22, 101/23 i 145/23), sukladno Odluci Upravnog vijeća od 11. studenog 2024. godine, Upravno vijeće Dječjeg vrtića “Sunce” Dvor raspisuje

**NATJEČAJ**

**za prijem u radni odnos**

* **Kuhar (m/ž) – 1 izvršitelj/ica na neodređeno puno radno vrijeme**

Za prijam u radni odnos kuhara/ice kandidati moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju (“Narodne novine”, broj 10/97, 107/07, 94/13,98/19, 57/22, 101/23 i 145/23) te članka 8. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (“Narodne novine”, broj 133/97).

Kandidati moraju ispunjavati sljedeće uvjete za prijam u radni odnos:

* srednja stručna sprema - smjer kuhar

Pored navedenih uvjeta kandidati moraju ispunjavati i opće uvjete za prijem u radni odnos:

* punoljetnost
* zdravstvenu sposobnost za obavljanje poslova radnog mjesta (dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru)
* radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju (“Narodne novine”, broj 10/97, 107/07, 94/13, 98/19, 57/22, 101/23 i 145/23)

Kao dokaz o ispunjavanju uvjeta za prijam u radni odnos kandidati moraju priložiti sljedeće dokumente:

* zamolba (vlastoručno potpisana),
* životopis (vlastoručno potpisan),
* dokaz o državljanstvu,
* preslika dokaza o stečenoj stručnoj spremi,
* elektronski ispis staža iz Hrvatskog zavoda za mirovinsko osiguranje,
* kao dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju dostavljaju se sljedeći dokumenti (ne stariji od 6 mjeseci):

1. uvjerenje nadležnog suda da se protiv kandidata ne vodi kazneni postupak prema članku 25. stavak 2. Zakona o predškolskom odgoju i obrazovanju
2. uvjerenje nadležnog suda da se protiv kandidata ne vodi prekršajni postupak prema članku 25. stavak 4. Zakona o predškolskom odgoju i obrazovanju
3. potvrda nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavak 10. Zakona o predškolskom odgoju i obrazovanju

Isprave se prilažu u neovjerenom presliku, a prije izbora kandidata predočit će se izvornik. Natječajna dokumentacija neće se vraćati.

Na natječaj se mogu prijaviti osobe oba spola.

Podnošenjem prijave na natječaj, pristupnici natječaja su izričito suglasni da Dječji vrtić “Sunce” Dvor kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (“Narodne novine”, broj 121/17, 98/19 i 84/21), uz prijavu na natječaj dužni su, pored dokaza o ispunjavanju traženih uvjeta, priložiti i sve potrebne dokaze iz članka 103. navedenog Zakona dostupne na poveznici Ministarstva hrvatskih branitelja: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osobe koje ostvaruju pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata (“Narodne novine”, broj 84/21), uz prijavu na natječaj dužni su, pored dokaza o ispunjavanju traženih uvjeta, priložiti i sve potrebne dokaze iz članka 49. navedenog Zakona dostupne na poveznici Ministarstva hrvatskih branitelja: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Osobe koje se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (“Narodne novine”, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13 i 98/19), uz prijavu na natječaj dužne su, pored dokaza o ispunjavanju traženih uvjeta, priložiti i rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Osobe koje se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (“Narodne novine”, broj 157/13, 152/14, 39/18 i 32/20), uz prijavu na natječaj dužni su, pored dokaza o ispunjavanju traženih uvjeta, priložiti i dokaz o invaliditetu (javna isprava o invaliditetu na temelju koje se osoba može upisati u očevidnik zaposlenih osoba s invaliditetom) te dokaz iz kojeg je vidljivo na koji je način prestao radni odnos kod posljednjeg poslodavca, odnosno služba.

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravodobne prijave neće se razmatrati.

Povjerenstvo za provedbu natječaja imenuje Ravnateljica Dječjeg vrtića “Sunce” Dvor. Povjerenstvo utvrđuje popis kandidata prijavljenih na javni natječaj koji ispunjavaju formalne uvjete.

Svi kandidati koji zadovoljavaju formalne uvjete natječaja, bit će pozvani na razgovor/intervju s kandidatima koje će provoditi Povjerenstvo Dječjeg vrtića “Sunce” Dvor.

O terminu razgovora/intervjua kandidati će biti obaviješteni tri dana prije održavanja putem web stranice Dječjeg vrtića “Sunce” Dvor.

Kandidat koji ne pristupi razgovoru/intervjuu smatra se da je povukao prijavu za natječaj.

O rezultatu natječaja kandidati će biti obaviješteni u zakonskom roku.

Rezultati natječaja bit će objavljeni na mrežnoj stranici Dječjeg vrtića “Sunce” Dvor.

Rok za podnošenje prijava je osam dana od dana objavljivanja natječaja.

Prijave za natječaj s obveznom dokumentacijom dostavljaju se osobno ili poštom u zatvorenoj omotnici na adresu:

**Dječji vrtić “Sunce” Dvor**

**Kralja Tomislava 23a, Dvor**

**s naznakom „Natječaj za kuhara“**